Source: https://www.uutechnicgroup.fi/fi/sijoittajat/hallinnointi/corporate-governance/corporate-governance-2008-2009/
Timestamp: 2019-12-05 18:14:00+00:00
Document Index: 2106111

Matched Legal Cases: ['kko ', 'kko ', 'kko ', 'kko ', 'kko ', 'kko\n']

Corporate governance 2008-2009 - Plc Uutechnic Group Oyj
Selvitys Vaahto Group –konsernin hallinto- ja ohjausjärjestelmästä tilikaudelta 2008-2009 (Corporate Governance Statement)
Vaahto Group -konsernin hallinnon perustana ovat Suomen osakeyhtiölaki ja konsernin emoyhtiön Vaahto Group Plc Oyj:n yhtiöjärjestys.
Yhtiö noudattaa NASDAQ OMX Helsingissä listattujen yhtiöiden noudatettavaksi annettua Suomen listayhtiöiden hallinnointikoodia (Corporate Governance) 2008. Arvopaperimarkkinayhdistys ry:n antama hallinnointikoodi on tullut voimaan 1.1.2009 ja se on julkisesti saatavilla mm. Arvopaperimarkkinayhdistys ry:n Internet-sivuilla osoitteessa www.cgfinland.fi.
Konsernin liiketoiminta on jaettu kahteen liiketoimintaryhmään, Pulp & Paper Machinery ja Process Machinery. Niiden toiminnasta ja tuloksesta vastaavat konsernin tytäryhtiöt, joiden toimitusjohtajat raportoivat emoyhtiön toimitusjohtajalle.
Yhtiön ylin päättävä elin on yhtiökokous, joka kokoontuu normaalisti kerran vuodessa. Tarvittaessa järjestetään ylimääräinen yhtiökokous. Yhtiökokouksen kutsuu koolle hallitus. Osakkeenomistajat kutsutaan yhtiökokoukseen yhtiökokouksen valitsemassa valtakunnallisessa lehdessä julkaistavalla kokouskutsulla, jossa annetaan osakkeenomistajille tarpeelliset tiedot yhtiökokouksessa käsiteltävistä asioista.
Hallitus kokoontuu normaalisti kerran kuukaudessa ja sen lisäksi tarvittaessa. Tilikaudella 2008-2009 hallitus kokoontui 15 kertaa. Hallituksen jäsenten osallistumisprosentti kokouksiin oli 100%.
Yhtiökokouksessa 15.12.2008 hallituksen jäsenmääräksi vahvistettiin neljä jäsentä. Hallitukseen valittiin Seppo Jaatinen, Martti Unkuri, Antti Vaahto ja Mikko Vaahto. Hallitus valitsi puheenjohtajaksi Seppo Jaatisen ja varapuheenjohtajaksi Mikko Vaahdon.
Puheenjohtaja Seppo Jaatinen, s. 1948, KTM
Foxhill Oy, Senior Partner
Vaahto Group Plc Oyj:n hallituksen jäsen ja puheenjohtaja vuodesta 2000
Interpolator Oy, toimitusjohtaja ja varatoimitusjohtaja
Amer Yhtymä Oyj, kehitysjohtaja
Varapuheenjohtaja Mikko Vaahto, s. 1963, merkonomi
Martti Unkuri, s. 1936, DI
Vaahto Group Plc Oyj:n hallituksen jäsen vuodesta 2000
Rauma Oy, toimitusjohtaja
Antti Vaahto, s. 1947, ekonomi, DI, MBA
Vaahto Group Plc Oyj, toimitusjohtaja 1984 – 2009
Vaahto Group Plc Oyj:n hallituksen jäsen vuodesta 1984
Keskinäinen Vakuutusyhtiö Fennia, hallituksen jäsen
Vakuutusosakeyhtiö Henki-Fennia, hallituksen jäsen
Hallituksen jäsenistä Antti Vaahto on työsuhteessa yhtiöön ja lisäksi yhtiön pääosakkaita. Mikko Vaahto on ollut yhtiön palveluksessa 13.11.2008 saakka ja on yhtiön pääosakkaita. Seppo Jaatinen ja Martti Unkuri eivät omista yhtiön osakkeita eivätkä ole muutoinkaan riippuvuussuhteessa yhtiöön.
Varsinainen yhtiökokous 15.12.2008 päätti maksaa hallituksen jäsenille kokouspalkkiona puheenjohtajalle 26.000 euroa vuosikorvauksena ja jäsenille 19.000 euroa vuosikorvauksena.
Varsinainen yhtiökokous 14.12.2007 päätti maksaa yhtiön palveluksessa oleville hallituksen jäsenille kokouspalkkiona 450 euroa/kokous ja yhtiön ulkopuolisille jäsenille vuosikorvauksena puheenjohtajalle 19.000 euroa ja jäsenille 15.000 euroa.
Hallituksen jäsenille tilikaudella 2008 – 2009 maksetut palkkiot hallitustyöskentelystä:
Seppo Jaatinen, puheenjohtaja 23.666 euroa
Martti Unkuri 17.666 euroa
Antti Vaahto 14.466 euroa
Mikko Vaahto 14.466 euroa
Vaahto Group Plc Oyj:n toimitusjohtajana on tilikaudella 2008 – 2009 toiminut Antti Vaahto 30.4.2009 saakka ja Anssi Klinga 1.5.2009 alkaen.
Anssi Klinga, s. 1965, KTM
Vaahto Group Plc Oyj, toimitusjohtaja 1.5.2009 alkaen
Vaahto Group Plc Oyj, talousjohtaja vuodesta 2004
Eimo Oyj, talousjohtaja (CFO)
Rautaruukki Oyj, talousjohtaja
Componenta Oyj, talousjohtaja
Suomen Unilever Oy, talouspäällikkö
Konsernin liiketoiminta on jaettu kahteen liiketoimintaryhmään: Pulp & Paper Machinery ja Process Machinery. Niiden toiminnasta ja tuloksesta vastaavat konsernin tytäryhtiöt, joiden toimitusjohtajat raportoivat emoyhtiön toimitusjohtajalle. Yhtiössä ei ole erillistä johtoryhmää. Konsernin muuhun johtoon kuuluvat tytäryhtiöiden toimitusjohtajat sekä tulosyksiköiden johtajat.
Tiedot konsernin muuhun johtoon kuuluvista henkilöistä
Toimitusjohtaja Pekka Viitasalo, s. 1955, teknikko
Toimitusjohtaja Tom Tarkkinen, s. 1962, insinööri
Toimitusjohtaja Christian Kessen, s. 1963, DI
Toimitusjohtaja Jyrki Strengell, s. 1960, DI
Liiketoimintajohtaja Tapio Mattila, s. 1960, DI
Toimitusjohtaja Timo Kerola, s. 1960, DI
Konsernin johtoon kuuluville henkilöille ei ole määritelty erityisiä ehtoja eläkkeelle siirtymisestä eikä eläke-eduista. Toimitusjohtaja Anssi Klingan sopimuksen mukaan yhtiö ja toimitusjohtaja ovat molemmat oikeutettuja irtisanomaan sopimuksen ilman erityistä perustetta. Irtisanomisaika on tällöin molempien puolelta kolme kuukautta. Yhtiön päättäessä sopimuksen toimitusjohtajalle maksetaan 12 kuukauden kokonaispalkkaa vastaava rahasumma irtisanomisajan palkan lisäksi.
Tilikaudelta 2008-2009 toimitusjohtajalle maksetut palkat ja palkkiot:
Anssi Klinga 1.5.2009 alkaen 74.000 euroa
Antti Vaahto 30.4.2009 saakka 5.280 euroa
Vaahto Group Plc Oyj noudattaa NASDAQ OMX Helsingin sisäpiiriohjetta. Julkiseen sisäpiirirekisteriin merkitään lakimääräiset ja yhtiön hallituksen erikseen määrittelemät sisäpiiriläiset. Arvopaperimarkkinalain mukaan pysyvään sisäpiiriin luetaan yhtiön hallituksen jäsenet, toimitusjohtaja ja tilintarkastajat. Lisäksi yhtiö on nimennyt sisäpiiriin ne yhtiön ylimpään johtoon kuuluvat henkilöt, jotka saavat säännöllisesti sisäpiirintietoa ja joilla on oikeus tehdä liikkeeseenlaskijan tulevaa kehitystä ja liiketoiminnan järjestämistä koskevia päätöksiä. Yrityskohtaiseen sisäpiirirekisteriin merkitään henkilöt, jotka kulloinkin tehtävässään saavat säännöllisesti tietoonsa sisäpiiritietoa.
Yhtiökokous 15.12.2008 valitsi tilintarkastajaksi KHT-yhteisö Ernst & Young Oy:n päävastuullisena tarkastajana KHT Panu Juonala.
Tilikaudella 2008 – 2009 on konsernissa maksettu tilintarkastajille palkkioita tilintarkastuksesta 85.194 euroa sekä konsultointi- ja muista palveluista 30.437 euroa, yhteensä 115.631 euroa.
Tilinpäätös- ja osavuosikatsaustiedote sekä johdon osavuotiset selvitykset julkaistaan pörssitiedotteina. Vuosikertomus postitetaan yhtiön osakkeenomistajille ja yhtiössä ylläpidettävän postituslistan mukaan myös muille yhteisöille ja henkilöille. Osavuosikatsaus postitetaan erillisen postituslistan mukaan. Vuosikertomus ja osavuosikatsaus julkaistaan lisäksi yhtiön Internet-sivuilla www.vaahtogroup.fi. Samoin Internet-sivuilla ovat saatavilla myös muut yhtiön pörssitiedotteet.